**KLIMATSKI IZGLEDI ZA LETO 2017. U SRBIJI**

Na osnovu poslednjih rezultata našeg regionalnog numeričkog klimatskog modela za sezonsku prognozu vremena, a u saglasnosti sa prognozama ostalih centara u Evropi i svetu, u Srbiji se očekuje toplo i relativno sušno leto.

U nižim predelima Srbije se očekuje srednja letnja temperatura od 21 do 25ºS, a u brdsko-planinskim od 13 do 19ºS.

Tokom jula i avgusta je moguća pojava toplotnih talasa, tj. perioda sa kontinuiranim nizom veoma toplih dana. Tokom leta, broj tropskih dana (sa maksimalnom temperaturom preko 30ºS) u nižim predelima će biti od 30 do 55, a na planinama do 9 dana. Očekuje se da broj tropskih noći (sa minimalnom temperaturom iznad 20ºS) bude od 11 u nižim predelima Srbije do 26 u Beogradu, a u brdsko-planinskim do tri dana.

Klimatski izgledi ukazuju da će tokom sva tri letnja meseca količina padavina biti ispod ili u granicama višegodišnjeg proseka u većem delu Srbije. Sezonska količina padavina se očekuje u intervalu od 130 mm do 250 mm, dok će u brdsko-planinskim predelima ta suma iznositi od 190 mm do 260 mm. Broj kišnih dana tokom leta biće u intervalu od 17 do 28. Treba napomenuti da je u brdsko-planinskim predelima moguća i veća količina padavina uslovlјena intenzivnijim razvojem konvektivne oblačnosti.

Napomena: Očekuje se da će leto 2017. godine biti toplije i suvlјe od prošlogodišnjeg leta.